Róbert Mazáň

Róbert Mazáň (* 9. február 1994, Trenčín) je slovenský profesionálny futbalista, ktorý hráva na pozícii obrancu v bulharskom klube Chebăr.

 Hráčska kariéra 
 AS Trenčín 
S futbalom začal Mazáň v tíme OFK Drietoma. Neskôr sa dostal do mládežníckeho tímu AS Trenčín.

V A-tíme debutoval 19. novembra 2011 pri prehre s Dunajskou Stredou. Dňa 20. mája 2012 strelil svoj prvý gól v tíme pri výhre 3:2 nad ViOn Zlaté Moravce.

 FK Senica 
Vo februári 2014 prestúpil Mazáň do FK Senica kde podpísal zmluvu do roku 2016. Do konca sezóny 2013/14 odohral za Senicu dokopy 13 zápasov. S tímom sa dostal do semifinále Slovnaft Cupu.

 Podbeskidzie Bielsko-Biała 
V januári 2015 prestúpil Mazáň do poľského klubu Podbeskidzie Bielsko-Biała v Ekstraklase. Dňa 29. apríla debutoval v klube pri prehre 0:2 s Lech Poznań. V klube sa výraznejšie nepresadil. A v jari 2015 odohral iba päť zápasov.

 MŠK Žilina 
V júli 2015 bol Mazáň poslaný na hosťovanie do MŠK Žilina. V klube debutoval 2. augusta pri výhre 4:1 na ihrisku Spartaka Myjavy. Dňa 27. augusta bol pri prehre 0:1 na ihrisku Athletic Bilbao v odvete 4. predkola Európskej ligy UEFA. Po domácej výhre 3:2 sa zrodila remíza 3:3 v dvojzápase no vďaka viac streleným gólom na ihrisku súpera postúpil do skupinovej fázy španielsky celok. V prvej sezóne odohral za klub 21 zápasov.

Po sezóne na hosťovaní si Žilina uplatnila opciu na Mazáňa a stal sa tak oficiálne hráčom klubu. Dňa 6. mája 2017 strelil Mazáň svoj prvý gól za klub pri výhre 3:2 nad FK Senica. V sezóne 2016/17 odohral za klub 14 zápasov kvôli zraneniu. S tímom sa tešil zo zisku titulu.

 Celta Vigo 
V januári 2018 prestúpil Mazáň do španielskeho klubu Celta Vigo kde sa pripojil k slovenskému kolegovi Stanislavovi Lobotkovi. V klube debutoval 3. februára pri prehre 1:2 s Deportivo Alavés. V klube sa nedokázal výraznejšie presadiť a do konca sezóny 2017/18 odohral iba dva zápasy.

V sezóne 2018/19 sa prvýkrát predstavil v drese Celty až 22. decembra na štadióne Camp Nou pri prehre 0:2 s Barcelonou.

 Hosťovanie vo Venezii a na Tenerife 
Na konci januára 2019 bol Mazáň poslaný na hosťovanie do Venezie v Serie B do konca sezóny. V klube debutoval 24. februára pri prehre 0:1 s Livornom.

Po návrate z Benátok bol Mazáň v júli 2019 poslaný na hosťovanie do CD Tenerife v Segunda División. V klube debutoval 25. augusta pri výhre 3:2 s CD Numancia. Dňa 15. septembra strelil prvý gól v klube pri výhre 4:0 na ihrisku Albacete Balompié.

 Pôsobenie v Česku 
V septembri 2020 prestúpil Mazáň do českého klubu Mladá Boleslav. V klube debutoval 13. septembra pri prehre 1:2 s Viktoria Plzeň.

Dňa 9. februára 2021 prestúpil do MFK Karviná. O päť dní neskôr debutoval v klube pri prehre 3:4 so Spartou Praha.

 AEL Limassol 
V júli 2021 prestúpil Mazáň do cyperského klubu AEL Limassol. V klube debutoval 22. júla pri výhre 1:0 nad KF Vllaznia v prvom zápase druhého predkola Konferenčnej ligy. V lige debutoval 13. septembra pri výhre 4:0 nad Pafosom. V sezóne 2021/22 odohral dokopy vo všetkých súťažiach 33 zápasov.

 Chebăr 
V septembri 2022 sa Mazáň pripojil k nováčikovi bulharskej ligy FK Chebăr Pazardžik. V klube debutoval 10. septembra pri prehre 0:1 s Cherno More.

 Panevežys 
Po roku a pol v Bulharsku prestúpil Mazáň v zime 2024 do litovského klubu Panevėžys. S klubom si zahral v predkolách Ligy majstrov UEFA 2024/25. Dňa 9. júla nastúpil do prvého zápasu prvého predkola Ligy majstrov a prispel dvoma asistenciami k výhre 3:0 nad HJK Helsinki. Po dvojzápase jeho tím zvíťazil 4:1 a postúpil do druhého predkola.

 Návrat do Chebăru 
Po roku v Litve sa Mazáň vrátil do Chebăru v Părva liga. Dňa 10. marca 2025 strelil v klube prvý gól v sezóne 2024/25 pri prehre 1:6 so Septemvri Sofia.

 Reprezentačná kariéra 
Mazáň hrával v mládežníckych kategóriách Slovenska do 17, 19 aj 21 rokov.

V seniorskej reprezentácii debutoval 8. októbra 2017 pri výhre 3:0 nad Maltou v kvalifikácii na Majstrovstvá sveta vo futbale 2018.

 Štatistiky kariéry 
 Klubové 
K19. septembru 2025
+Zápasy a strelené góly za kluby, v sezónach a súťažiachKlubSezónaLigaNárodný pohárEurópske súťažeCelkomDivíziaZápasyGólyZápasyGólyZápasyGólyZápasyGólyAS Trenčín2011/12Niké liga71――712012/13300――3002013/14180―320210Celkom551―30581FK Senica2013/14Niké liga11020―1302014/1518010―190Celkom29030―320Podbeskidzie Bielsko-Biała2014/15Ekstraklasa2030―50MŠK Žilina
(hosť.)2015/16Niké liga17040120220MŠK Žilina2016/1713110―1412017/1817010210200Celkom4716030561Celta Vigo2017/18La Liga2000―202018/191010―20Celkom3010―40Venezia
(hosť.)2018/19Serie B70――70CD Tenerife
(hosť.)2019/20Segunda División11110―121Mladá Boleslav2020/21Fortuna:liga13010―140MFK Karviná2020/2190――90AEL Limassol2021/22Prvá divízia25040430330Chebăr2022/23Părva liga21010―2202023/2420120―221Celkom41130―441Panevėžys2024A Lyga310―81 2 30390Chebăr2024/25Părva liga101――101Celkovo28352101803225

 Poznámky
 1 Európska liga UEFA
 2 Liga majstrov UEFA
 3 Európska konferenčná liga UEFA

 Medzinárodné 
K 19. septembru 2025
+Zápasy a góly za národný tímNárodný tímRokZápasyGóly201720201840201920202030Celkovo110

 Úspechy 
MŠK Žilina
 Niké liga: 2016/17

 Referencie 

 Externé odkazy 
 Róbert Mazáň na transfermarkt.com

Kategória:Slovenskí futbalisti
Kategória:Hráči FK AS Trenčín
Kategória:Hráči FK Senica
Kategória:Hráči Podbeskidzie Bielsko-Biała
Kategória:Hráči MŠK Žilina
Kategória:Hráči Celta de Vigo
Kategória:Hráči Venezia FC
Kategória:Hráči CD Tenerife
Kategória:Hráči FK Mladá Boleslav
Kategória:Hráči MFK Karviná
Kategória:Hráči AEL Limassol
Kategória:Hráči FK Chebăr
Kategória:Hráči FK Panevežys
Kategória:Hráči 1. českej futbalovej ligy
Kategória:Hráči v La Lige
Kategória:Hráči Ekstraklasy
Kategória:Hráči Prvej ligy (Bulharsko)
Kategória:Futbaloví obrancovia
Kategória:Osobnosti z Trenčína